《官醖》
宋代·王禹偁

为郡得官醖，月给盈三斛。
地僻少使车，时清罕留狱。
老大复迁谪，吾怀颇幽独。
婵娟楼上月，烂漫池边菊。
东院与西亭，翛翛风弄竹。
对此不开樽，骚人应恸哭。
独酌入醉乡，陶然瞑双目。
醒来成浩叹，胡为事口腹。
彝酒书垂诫，群饮圣所戮。
汉文亦禁酒，患在糜人谷。
自从孝武来，用度常不足。
榷酤夺人利，取钱入官屋。
古今事相倍，帝皇道难复。
吾无奈尔何，更尽杯中渌。

作者简介：王禹偁(chēng)（954—1001）北宋白体诗人、散文家。字元之，汉族，济州巨野（今山东省巨野县）人，晚被贬于黄州，世称王黄州。太平兴国八年进士，历任右拾遗、左司谏、知制诰、翰林学士。敢于直言讽谏，因此屡受贬谪。真宗即位，召还，复知制诰。后贬知黄州，又迁蕲州病死。王禹偁为北宋诗文革新运动的先驱，文学韩愈、柳宗元，诗崇杜甫、白居易，多反映社会现实，风格清新平易。词仅存一首，反映了作者积极用世的政治抱负，格调清新旷远。著有《小畜集》。